
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3051 

12 Νοεμβρίου 2014 


ΑΠΟΦΑΣΕΙ Σ 

Αριθμ. 36919/569 

Τροποποίηση της υπ’ αριθμ. 31172/490/12-9-2014 κοινής 
υπουργικής απόφασης «Πρόγραμμα επιχορήγησης 
επιχειρήσεων για την πρόσληψη 5.000 ανέργων ηλι¬ 
κίας 25 - 66 ετών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 29 του Ν.1262/1982 (ΦΕΚ 
70 Α') «Για την παροχή κινήτρων ενίσχυσης της οικο¬ 
νομικής και περιφερειακής ανάπτυξης της χώρας και 
τροποποίησης συναφών διατάξεων», όπως ισχύουν. 

2. Τις διατάξεις των άρθρων 25, 29 και 34 του 
Ν. 4144/2013 (ΦΕΚ 88 Α') «Αντιμετώπιση της παραβατικό- 
τητας στην Κοινωνική Ασφάλιση και στην αγορά εργα¬ 
σίας και λοιπές διατάξεις αρμοδιότητας του Υπουργείου 
Εργασίας, Κοινωνικής Ασφάλισης και Πρόνοιας». 

3. Τις διατάξεις του άρθρου 18 του Ν.3833/2010 «Προ¬ 
στασία της Εθνικής Οικονομίας - επείγοντα μέτρα για 
την αντιμετώπιση της δημοσιονομικής κρίσης» (ΦΕΚ 
40 Α'). 

4. Τις διατάξεις του Ν.2956/2001 «Αναδιάρθρωση του 
Ο.Α.Ε.Δ και άλλες διατάξεις» (ΦΕΚ 258 Α') όπως έχουν 
τροποποιηθεί και ισχύουν. 

5. Τις διατάξεις του Ν. 4270/2014 «Αρχές δημοσιο¬ 
νομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - Δημόσιο Λογιστικό και άλλες δι¬ 
ατάξεις» (ΦΕΚ 143 Α'). 

6. Τις διατάξεις του Ν. 2639/1998 «Ρύθμιση εργασιακών 
σχέσεων, σύσταση Σώματος Επιθεώρησης Εργασίας και 
άλλες διατάξεις» (ΦΕΚ 205 Α'). 

7. Τις διατάξεις του Ν. 2190/1994 «Σύσταση Ανεξάρ¬ 
τητης Αρχής για την επιλογή προσωπικού και ρύθμιση 
θεμάτων διοίκησης» (ΦΕΚ 28 Α') και τις διατάξεις του 
Ν. 3812/2009 «Αναμόρφωση συστήματος προσλήψεων 
στο δημόσιο τομέα και άλλες διατάξεις» (ΦΕΚ 234 Α'). 

8. Τις διατάξεις του άρθρου 22 παρ.3 του Ν.2362/1995 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247 Α'), όπως έχουν 
τροποποιηθεί και ισχύουν. 


9. Τις διατάξεις της παρ. 6 του άρθρου 1 του 
Ν. 4046/2012 «Εγκριση των Σχεδίων Συμβάσεων Χρη¬ 
ματοδοτικής Διευκόλυνσης μεταξύ του Ευρωπαϊκού Τα- 
μείου Χρηματοπιστωτικής Σταθερότητας (Ε.Τ.Χ.Σ.) της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής 
και της Τράπεζας της Ελλάδος και άλλες επείγουσες 
διατάξεις για τη μείωση του δημοσίου χρέους και τη 
διάσωση της εθνικής οικονομίας» (ΦΕΚ 28 Α'). 

10. Τις διατάξεις του Ν. 3996/2011 «Αναμόρφωση του 
Σώματος Επιθεωρητών Εργασίας, ρυθμίσεις θεμάτων 
Κοινωνικής Ασφάλισης και άλλες διατάξεις» και ιδίως 
του άρθρου 70 αυτού (ΦΕΚ 170 Α'). 

11. Τις διατάξεις του άρθρου 90 του κώδικα, ο οποίος 
κυρώθηκε με το άρθρο πρώτο του Π.Δ.63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'), όπως ισχύει. 

12. Τις διατάξεις του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (ΦΕΚ 141 Α'). 

13. Τις διατάξεις του Π.Δ. 86/2012 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
141 Α'). 

14. Τις διατάξεις του Π.Δ. 94/2012 «Τροποποίηση Π.Δ. 
85/2012 «Ίδρυση και μετονομασία Υπουργείων, μεταφορά 
και κατάργηση υπηρεσιών» (ΦΕΚ 149 Α'). 

15. Τις διατάξεις του Π.Δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(ΦΕΚ 180 Α'). 

16. Τις διατάξεις του Π.Δ. 111/2014 «Οργανισμός του 
Υπουργείου Οικονομικών» (ΦΕΚ 178 Α). 

17. Τις διατάξεις του Π.Δ. 113/2010 «Ανάληψη υποχρε¬ 
ώσεων από τους διατάκτες» (ΦΕΚ 194 Α'). 

18. Το Β.Δ 405/1971 «Περί οργανώσεως, συγκροτήσεως 
και λειτουργίας των υπηρεσιών του ΟΑΕΔ» (ΦΕΚ 123 Α'), 
όπως ισχύει. 

19. Το Ν.Δ 2961/1954 «Περί συστάσεως Οργανισμού Απα- 
σχολήσεως και Ασφαλίσεως Ανεργίας» (ΦΕΚ 197 Α'), όπως 
ισχύει. 

20. Το Π.Δ. 186/1992 «Κώδικας Βιβλίων και Στοιχείων» 
(ΦΕΚ 84 Α'), όπως ισχύει. 

21. Τον Κανονισμό (ΕΚ, Ευρατόμ) αριθ. 1605/2002 του 
Συμβουλίου «Για τη θέσπιση του δημοσιονομικού /1999», 
όπως ισχύει. 








36224 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22. Τον Κανονισμό (ΕΕ) αριθ. 1407/2013 της Επιτροπής 
της 18.12.2013 σχετικά με την εφαρμογή των άρθρων 
107 και 108 της Συνθήκης για τη λειτουργία της Ευρω¬ 
παϊκής Ένωσης στις ενισχύσεις ήσσονος σημασίας (ΕΕ 
1352/24.12.2013). 

23. Τις διατάξεις της παρ. 1 του άρθρου 1 της Πράξης 
6 του Υπουργικού Συμβουλίου της 28-2-2012 «Ρύθμιση 
θεμάτων για την εφαρμογή της παρ. 6 του άρθρου 1 
του Ν. 4046/2012» (ΦΕΚ 38 Α'). 

24. Τη με αριθμό 1016784/1299-25/0016/26-02-1997 από¬ 
φαση του Υπουργού Οικονομικών «Είσπραξη εσόδων 
υπέρ τρίτων από τις Δημόσιες Οικονομικές Υπηρεσίες» 
(ΦΕΚ 120 Β'), όπως ισχύει. 

25. Τη με αριθμό Υ48/9.7.2012 (ΦΕΚ 2105 Β') απόφαση 
του Πρωθυπουργού «Καθορισμός αρμοδιοτήτων στον 
Αναπληρωτή Υπουργού Οικονομικών Χρήστου Σταϊκού- 
ρα». 

26. Τη με αριθμ. πρωτ. 31172/490/12-9-2014 κοινή υπουρ¬ 
γική απόφαση «Πρόγραμμα επιχορήγησης επιχειρήσεων 
για την πρόσληψη 5.000 ανέργων ηλικίας 25-66 ετών» 
(ΦΕΚ 2482 Β'). 

27. Τη με αριθμ. πρωτ. 2/82850/0022/25-9-2013 (ΦΕΚ 
487 ΥΟΔΔ) απόφαση των υπουργών Οικονομικών και 
Εργασίας Κοινωνικής Ασφάλισης και Πρόνοιας «Καθο¬ 
ρισμός των προβλεπομένων της παρ. 11 του άρθρου 34 
του Ν.4144/2013 σχετικά με τον ενιαίο λογαριασμό για 
την Εφαρμογή Κοινωνικών Πολιτικών (Ε.Λ.Ε.Κ.Π.)» (ΦΕΚ 
487/ΥΟΔΔ/2013) και τις διατάξεις της ΥΠΑΣΥΔ με αριθμ. 
14053/ΕΥΣ 1749/27-3-2008, όπως αυτή ισχύει κάθε φορά. 

28. Τη με αριθμ. 45054/575/16-1-2014 απόφαση του 
Υπουργού Εργασίας, Κοινωνικής Ασφάλισης και Πρό¬ 
νοιας «Εγκριση προϋπολογισμού του Οργανισμού Απα- 
σχολήσεως Εργατικού Δυναμικού οικονομικού έτους 
2014» (ΑΔΑ: ΒΙΨ4Λ-167). 

29. Τη με αριθμ. 2325/29-7-2014 απόφαση του Δ.Σ. του 
ΟΑΕΔ που ελήφθη στην με αριθμ. 39/29.7.2014 Συνε¬ 
δρίαση, όπως διαβιβάσθηκε στο Υπουργείο Εργασίας, 
Κοινωνικής Ασφάλισης και Πρόνοιας με το με αριθμ. 
πρωτ. 65541/30-7-2014 έγγραφο. 

30. Τη με αρ. πρωτ. οικ. 39806/2363/7-11-2014 «Βεβαί¬ 
ωση σχετικά με τη δυνατότητα κάλυψης της δαπάνης 
από το Μεσοπρόθεσμο Πλαίσιο Δημοσιονομικής Στρα¬ 
τηγικής», της Διεύθυνσης Οικονομικής Εποπτείας και 
Επιθεώρησης Νομικών Προσώπων της Γενικής Διεύθυν¬ 
σης Οικονομικών Υπηρεσιών του Υπουργείου Εργασίας, 
Κοινωνικής Ασφάλισης και Πρόνοιας. 

31. Τη με αριθ. 89664/24-10-2014 βεβαίωση της Διεύ¬ 
θυνσης Οικονομικών Υπηρεσιών του ΟΑΕΔ. 

32. Τη με αριθμ. πρωτ. 37223/2284/6-4-2014 έγκριση 
ανάληψης υποχρέωσης για τα οικονομικά έτη 2015 και 
2016 (ΑΔΑ: 7Κ5ΑΛ-ΜΔ2). 

33. Το γεγονός ότι από τις διατάξεις της παρούσας 
απόφασης προκαλείταί: 

α) επιπλέον δαπάνη ποσού ύψους τριάντα δύο εκατομ¬ 
μυρίων και τετρακοσίων χιλιάδων ευρώ (32.400.000,00 
ευρώ), που θα καλυφθεί από τον Προϋπολογισμό του 
ΟΑΕΔ στον οποίο θα προβλεφθούν και θα δεσμευτούν 
οι ανάλογες πιστώσεις στον ΚΑΕ 2493 «Επιχορηγήσεις 
για την καταπολέμηση της ανεργίας». Η εν λόγω δαπάνη 
κατανέμεται ως εξής: για το έτος 2015 ποσό ύψους εί¬ 
κοσι τεσσάρων εκατομμυρίων και πεντακοσίων ογδόντα 
χιλιάδων ευρώ (24.580.000€) και για το έτος 2016 ποσό 


ύψους επτά εκατομμυρίων οχτακοσιών είκοσι χιλιάδων 
ευρώ (7.820.000€) 

β) εκτιμώμενη επιπλέον δαπάνη ύψους τετρακοσίων 
χιλιάδων ευρώ (400.000,00€), από τη διενέργεια των 
ελέγχων, που θα καλυφθεί από τον Προϋπολογισμό του 
ΟΑΕΔ, στον οποίο θα προβλεφθούν και θα δεσμευτούν οι 
ανάλογες πιστώσεις στον ΚΑΕ 4419 «Λοιπές δαπάνες που 
πραγμ. από ΝΠΔΔ» ποσού ύψους διακοσίων χιλιάδων ευρώ 
(200.000€) για το έτος 2015 και ποσού ύψους διακοσίων 
χιλιάδων ευρώ (200.000€) για το έτος 2016, αποφασίζουμε: 

1. Την τροποποίηση της με αριθμ. 31172/490/12-9-2014 
κοινής υπουργικής απόφασης (ΦΕΚ 2482/Β'/17-9-2014) 
«Προγράμματος επιχορήγησης επιχειρήσεων για την 
πρόσληψη 5.000 ανέργων ηλικίας 25-66 ετών», ως εξής: 

Το Αρθρο 1 «Αντικείμενο προγράμματος - Στόχος του 
προγράμματος» τροποποιείται ως εξής: 

Σκοπός του προγράμματος είναι η επιχορήγηση επι¬ 
χειρήσεων για την πρόσληψη 11.000 ανέργων ηλικίας 
25-66 ετών σε ιδιωτικές επιχειρήσεις και γενικά ερ¬ 
γοδότες του ιδιωτικού τομέα που ασκούν οικονομική 
δραστηριότητα. 

Η παρ. 1 του άρθρου 2 «Πλαίσιο ένταξης - χρηματο¬ 
δότηση» τροποποιείται ως εξής: 

1. Το κόστος υλοποίησης του προγράμματος θα κα¬ 
λυφθεί από τον προϋπολογισμό του ΟΑΕΔ στον οποίο 
έχουν προβλεφθεί ανάλογες πιστώσεις και θα βαρύνει 
τον ΚΑΕ 2493. Η μέγιστη δαπάνη θα ανέλθει συνολικά 
στο ποσό των 59.400.000 ευρώ. 

Η μέγιστη συνολική δαπάνη των 59.400.000 ευρώ κα- 
τανέμεται σε ετήσια βάση ως εξής: 
ο Για το έτος 2015: 41.580.000 ευρώ 
ο Για το έτος 2016:17.820.000 ευρώ 
Η εκτιμώμενη δαπάνη από τη διενέργεια των ελέγχων, 
η οποία δεν αποτελεί επιλέξιμη δαπάνη του προγράμ¬ 
ματος και θα βαρύνει τον προϋπολογισμό του ΟΑΕΔ, 
ανέρχεται στο ποσό των 800.000 ευρώ και κατανέμεται 
ως εξής: 

Για το έτος 2015: 500.000 ευρώ 
Για το έτος 2016: 300.000 ευρώ 
Το άρθρο 4 «Δικαιούχοι, ωφελούμενοι και προϋποθέ¬ 
σεις συμμετοχής» αντικαθίσταται ως εξής: 

Δικαιούχοι και προϋποθέσεις συμμετοχής 
Δικαιούχοι είναι όλες οι ιδιωτικές επιχειρήσεις και 
γενικά οι εργοδότες του ιδιωτικού τομέα, που ασκούν 
οικονομική δραστηριότητα. 

Στο πρόγραμμα εντάσσονται για την κάλυψη κατά 
ανώτατο όριο δύο (2) θέσεων οι επιχειρήσεις που δεν 
έχουν προβεί, κατά τη διάρκεια του τριμήνου πριν την 
ημερομηνία της αίτησης (ημερολογιακά) για υπαγωγή 
στο πρόγραμμα, σε μείωση προσωπικού. 

Επισημαίνεται ότι ως μείωση προσωπικού θεωρείται 
η καταγγελία της σύμβασης εργασίας, όπως επίσης και 
η εθελούσια έξοδος που γίνεται με πρωτοβουλία του 
εργοδότη, μέσω προγραμμάτων παροχής οικονομικών 
κυρίως κινήτρων εθελούσιας εξόδου. 

Επίσης δεν είναι δυνατή η υπαγωγή των επιχειρήσεων 
που έχουν προβεί κατά τη διάρκεια του τριμήνου πριν 
την αίτηση υπαγωγής στο πρόγραμμα, σε αλλαγή του 
καθεστώτος απασχόλησης του προσωπικού της, από 
πλήρη σε μερική απασχόλησης ή σε εκ περιτροπής 
απασχόληση κ.λπ. 

Δεν θεωρείται μείωση η οικειοθελής αποχώρηση, η 
λήξη σύμβασης ορισμένου χρόνου, η καταγγελία σύμ- 

βάσης εργασίας λόγω συνταξιοδότησης, η καταγγελία 
σύμβασης εργασίας ορισμένου χρόνου πριν τη λήξη 
της που οφείλεται σε σπουδαίο λόγο που αφορά στον 
εργαζόμενο, η φυλάκιση και ο θάνατος, εφόσον προ¬ 
σκομίζονται τα απαραίτητα δικαιολογητικά. Οι ανωτέρω 
προϋποθέσεις ισχύουν και για το χρονικό διάστημα από 
την ημερομηνία υποβολής της ηλεκτρονικής αίτησης για 
υπαγωγή μέχρι και την ημερομηνία έκδοσης της εγκρι¬ 
τικής απόφασης και αφορούν και στις επιχειρήσεις που 
δημιουργήθηκαν μετά από μεταβίβαση ή εκμίσθωση ή 
αλλαγή νομικής μορφής ή διάλυση και επαναλειτουργία 
ή δημιουργία νέας επιχείρησης από τους ίδιους εταί¬ 
ρους στον ίδιο ή σε άλλο χώρο με το αυτό αντικείμενο 
δραστηριότητας. 

Δεν υπάγονται: 

Όλες οι επιχειρήσεις που διέπονται, όσον αφορά την 
πρόσληψη του προσωπικού τους, από τις διατάξεις του 
Ν. 2190/1994 (ΦΕΚ 28/Α703.03.1994) και του Ν. 3812 (ΦΕΚ 
234/Α728.12.2009). 

Τα νυχτερινά κέντρα. 

Οι επιχειρήσεις παροχής υπηρεσιών καθαριότητας 
και φύλαξης. 

Οι επιχειρήσεις προώθησης προϊόντων και παροχής 
υπηρεσιών μέσω τηλεφώνου (ΙθΙβπιαΓΚθΙίηρ). 

Οι εποχικές επιχειρήσεις για το εποχικό προσωπικό 
τους. 

Τα υποκαταστήματα ή τα γραφεία που έχουν την έδρα 
τους στο εξωτερικό. 

Εξωχώριες εταιρείες όπως και επιχειρήσεις που στην 
εταιρική τους σύνθεση συμμετέχουν εξωχώριες εται¬ 
ρείες. 

Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιο¬ 
κτήτες ενταγμένων σε αυτά 

Οι συστεγαζόμενες επιχειρήσεις. 

Σύλλογοι και σωματεία που δεν ασκούν οικονομική 
δραστηριότητα. 

Οι επιχειρήσεις που δεν διαθέτουν αυτοτελή επαγγελ¬ 
ματική έδρα ή όταν η έδρα είναι η οικία του εργοδότη 
(π.χ. ασφαλιστές, λογιστές, πολιτικοί μηχανικοί, κ.λπ.) 
εκτός των επιχειρήσεων που λόγω της φύσης της δρα- 
στηριότητάς τους απασχολούν το προσωπικό εκτός του 
χώρου της έδρας τους (π.χ. υπηρεσίες εκμετάλλευσης 
φορτηγών, υπηρεσίες εκμετάλλευσης ταξί κ.λπ.). 

Οι επιχειρήσεις που δραστηριοποιούνται στον το¬ 
μέα της αλιείας (από την πρωτογενή αλιεία και την 
υδατοκαλλιέργεια έως την τελική διάθεση και εμπορία 
των προϊόντων της στην αγορά π.χ. ιχθυοπωλεία), στον 
τομέα του άνθρακα (π.χ. εταιρείες εξόρυξης, ορυχεία), 
στην πρωτογενή παραγωγή γεωργικών προϊόντων 
(φυτικών και ζωικών), οι επιχειρήσεις που ασχολούνται 
με την μεταπώληση σε μεταπράτες ή εμπόρους και η 
επιχορήγηση μετακυλύει στους παραγωγούς, άμεσα ή 


έμμεσα [οι δραστηριότητες στην γεωργική εκμετάλλευ¬ 
ση (φυτικό και ζωικό κεφάλαιο), οι οποίες είναι απαραί¬ 
τητες προκειμένου να προετοιμασθεί το προϊόν για την 
πρώτη πώληση (π.χ. συγκομιδή, κοπή και αλώνισμα των 
σιτηρών, συσκευασία των αυγών)]. 

Όταν το αντικείμενο εργασιών μίας επιχείρησης είναι 
σύνθετο και το ένα από τα αντικείμενα εξαιρείται του 
προγράμματος. 

Επιχειρήσεις εις βάρος των οποίων εκκρεμεί ανάκτηση 
προηγούμενων κρατικών ενισχύσεων. 

Οι επιχειρήσεις που δημιουργήθηκαν μετά από μεταβί¬ 
βαση ή αλλαγή νομικής μορφής ή διάλυση ή/και επανα¬ 
λειτουργία ή δημιουργία νέας επιχείρησης ή εκμίσθωση 
από τους ίδιους εταίρους στον ίδιο ή σε άλλο χώρο με 
το αυτό αντικείμενο δραστηριότητας. Σε αυτές τις πε¬ 
ριπτώσεις οι επιχειρήσεις εντάσσονται για τον επιπλέον 
αριθμό θέσεων που είχε η προηγούμενη επιχείρηση. 

Δεν μπορούν να επανενταχθούν επιχειρήσεις, οι οποί¬ 
ες δεν ολοκλήρωσαν το παρόν πρόγραμμα λόγω οικειο- 
θελούς αποχώρησης του επιχορηγούμενου ατόμου, για 
ίσο αριθμό θέσεων με αυτόν που δεν ολοκλήρωσαν το 
πρόγραμμα. Αντιθέτως εντάσσονται όσες επιχειρήσεις 
κατέθεσαν εντολή κενής θέσης και η αρμόδια Υπηρεσία 
δεν υπέδειξε άτομο λόγω έλλειψης ειδικότητας. 

Επίσης δεν εντάσσονται οι Ο.Ε., Ε.Ε. για τους εταίρους 
τους, οι Α.Ε. για τα μέλη του Δ.Σ., οι Ε.Π.Ε. και οι Ι.Κ.Ε. 
για τους διαχειριστές τους και τους εταίρους τους. 

Οι συνεταιρισμοί για τα μέλη τους (πλην των ΚοινΣεπ). 

Οι δικαιούχοι του «Προγράμματος επιχορήγησης επι¬ 
χειρήσεων για την πρόσληψη 10.000 ανέργων ηλικίας 
30-66 ετών» (ΚΥΑ 5023/119/2014 - ΦΕΚ 440/Β724-2-2014) 
που έχουν ενταχθεί στο πρόγραμμα σύμφωνα με την 
με αριθμ. 1/2014 Δημόσια Πρόσκληση. 

Οι δικαιούχοι του παρόντος προγράμματος σύμφω¬ 
να με την με αριθμ. 9/2014 Δημόσια Πρόσκληση του 
ΟΑΕΔ (α’ φάση), των οποίων οι αιτήσεις εκδήλωσης 
ενδιαφέροντος έγιναν αποδεκτές για την κάλυψη των 
5.000 θέσεων. 

2. Κατά τα λοιπά ισχύουν τα οριζόμενα στην με αριθμ. 
31172/490/2014 κοινή υπουργική απόφαση (ΦΕΚ 2482/Β7 
17-9-2014) του Προγράμματος επιχορήγησης επιχειρήσε¬ 
ων για την πρόσληψη 5.000 ανέργων ηλικίας 25-66 ετών. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΒΡΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 Ο 5 1 12 1 1 140004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































